Խնդիրներից մյուսն էլ այն է, որ մրցակցությունը առաջնությունում շատ ցածր է: Քանի որ Հայաստանում 6 ակումբ է գործում, ֆուտբոլիստները միմյանց միջև մրցակցություն չունեն` ինչ-որ կարևոր դիրքում հայտնվելու համար: Հայաստանի առաջնությունում խաղալու համար շատ բարձր մակարդակ պետք չէ: Շատ ֆուտբոլիստներ պարզապես որոշակի էտապում դադա-րում են զարգանալ, քանի որ երկրի ներսում խաղալու համար դրանից բարձր մակարդակ պետք չէ: Մրցակցության բարձրացման համար պետք է ուշադրություն դարձնել մանկապատանեկան ֆուտբոլին, մեծացնել մրցակցությունը: Օրինակ, եթե մենք ուշադրություն դարձնենք Հայաստա-նի առաջնությանը, կտեսնենք, որ այստեղ հիմնականում հանդես են գալիս լեգեոներներ ու 25-26 տարեկանից բարձր ֆուտբոլիստներ, որոնք իրենց ամենօրյա հացի համար աշխատում են, ինչ-որ գործ են անում և սահմանափակվում դրանով: Ինչ-որ տեղ բացառություն կարելի է հա-մարել «Փյունիկ» ակումբը, որտեղ սերնդափոխություն եղավ, և հիմնականում երիտասարնդեր են հանդես գալիս: «Բանանց»-ն էլ, կարծես թե, սկսել է շարժվել այդ ճանապարհով: